Sidst på aftenen venter der endnu flere regnbyger.

Fredag tegner sig til at blive weekendens bedste dag til leg og sjov i haven, selvom enkelte byger ikke helt kan undgås. Morgenen er begyndt med tørvejr i næsten hele landet, men i de sydligste egne er en bygelinje på visit. Dagen vil generelt byde på et vekslende skydække med lidt eller nogen sol, hvor enkelte byger kan gemme sig hist og her. Formiddag med mere sol De bedste chancer for sol fås til formiddag, inden skyerne samler sig tættere sammen. Enkelte byger kan drille, dog vil det være mest tørt landet over. Vinden vil være jævn til frisk fra vest. Flere skyer til eftermiddag I løbet af dagen vil der komme flere skyer på himlen, men stadig kun enkelte byger. Mod øst og nord vil der være bedst chance for solstrejf mellem skyerne. Temperaturen vil i Jylland ligge omkring 16-18 grader. I den østlige del af Danmark vil termometret kunne snige sig op på 19-21 grader. Vinden vil komme en smule mere fra sydvest og være let aftagende. I aften vil flere regnbyger komme til fra vest og bevæge sig på tværs af landet gennem natten.